SET ปิดลบ 8 จุด วิตกการเมืองในประเทศ- “โควิด-19” ฉุดศก.โลก โบรกฯชี้พรุ่งนี้มีสิทธิ์รูดต่อ
SET ปิดลบ 8 จุด วิตกการเมืองในประเทศ- "โควิด-19" ฉุดศก.โลก โบรกฯชี้พรุ่งนี้มีสิทธิ์รูดต่อ โดยดัชนีปิดตลาดวันนี้ ที่ระดับ 1,267.63 จุด ลบ 7.53 จุด หรือ 0.59% มูลค่าการซื้อขาย 4.25 หมื่นล้านบาท
22 ก.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,267.63 จุด ลบ 7.53 จุด หรือ 0.59% มูลค่าการซื้อขาย 4.25 หมื่นล้านบาท
10 หุ้นกดดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้ซึมลงเรื่อย ๆ ตอบรับปัจจัยลบจากต่างประเทศ โดยตลาดหุ้นในภูมิภาคเอเชียต่างติดลบกัน ขณะที่ตลาดในยุโรปที่เทรดบ่ายนี้มีความเคลื่อนไหวทั้งในแดนบวก-ลบ ซึ่งมองเป็นแค่การรีบาวด์หลังจากเมื่อคืนที่ผ่านมาตลาดในยุโรปร่วงไปถึง 3% ส่วนดาวโจนส์ฟิวเจอร์สก็ยังติดลบอยู่ จากความกังวลการแพร่ระบาดไวรัสโควิด-19 ระลอก 2 ทางฝั่งยุโรป โดยเฉพาะในอังกฤษ ที่อาจจะมีการล็อกดาวน์อีกครั้งทำให้อาจกระทบต่อภาพรวมเศรษฐกิจโลก
ส่วนบ้านเราก็ยังมีความวิตกการชุมนุมทางการเมืองในวันที่ 24 ก.ย.นี้ รวมถึงเรื่องที่ตลาดหลักทรัพย์แห่งประเทศไทย (ตลท.) ประกาศให้บกลับไปใช้เกณฑ์ปกติของราคาขายชอร์ต (Short Sell) เริ่ม 1 ต.ค.63 เป็นต้นไป ซึ่งมองว่าตรงนี้เป็นการเปิดความเสี่ยงขาลง ทำให้นักลงทุนสามารถทำชอร์ตเซลที่ฝั่ง Bid ได้ ซึ่งในช่วงที่ตลาดเปราะบางในขณะนี้จากความเสี่ยงหลายปัจจัยทั้งในประเทศ และนอกประเทศ การกลับมาใช้เกณฑ์ปกติของ Short Sell อาจจะเป็นผลเชิงลบต่อตลาดฯได้
“วันนี้คาดว่านักลงทุนสถาบันได้ลดพอร์ตลงทุน สังเกตได้จากหุ้นขนาดใหญ่ ทั้งหุ้นในกลุ่มแบงก์, พลังงาน, ICT ต่างก็ปรับตัวลงกัน”
สำหรับแนวโน้มการลงทุนในวันพรุ่งนี้ (23 ก.ย.) นายวิจิตร กล่าวว่า ตลาดมีโมเมนตัมลงได้เรื่อย ๆ เนื่องจากนักลงทุนยังไม่กล้าที่จะเข้ามาลงทุน และต้องการจะรอดูการชุมนุมทางการเมืองในวันที่ 24 ก.ย.นี้ก่อน
พร้อมให้แนวรับ 1,250 จุด ส่วนแนวต้าน 1,280 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
MINT   มูลค่าการซื้อขาย  2,250.23 ล้านบาท  ปิดที่   21.20 บาท ลดลง   1.40 บาท
PTT    มูลค่าการซื้อขาย  1,836.18 ล้านบาท  ปิดที่   34.25 บาท ลดลง   0.75 บาท
AOT    มูลค่าการซื้อขาย  1,527.27 ล้านบาท  ปิดที่   59.00 บาท ลดลง   0.50 บาท
KBANK  มูลค่าการซื้อขาย  1,409.71 ล้านบาท  ปิดที่   76.50 บาท ลดลง   2.50 บาท
TASCO  มูลค่าการซื้อขาย  1,276.75 ล้านบาท  ปิดที่   15.40 บาท ลดลง   0.60 บาท
ตลาดหุ้นเอเชีย
